Zásahy hliadok MsP v 13. týždni 
	V týždni od 29. marca do 4. apríla 2010 preverovali hliadky mestskej polície v hlavnom meste 2178 udalostí. Medzi nimi bolo aj 208 takých, ktoré po overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli priestupky motoristov voči pravidlám bezpečnosti a plynulosti v cestnej premávke a takýchto priestupkov zistili hliadky mestskej polície 1300.  Na miestach vyhradených pre zdravotne postihnutých občanov svoje vozidlá bez oprávnenia parkovať na nich odstavili traja motoristi.
	V oblasti porušení pravidiel verejného poriadku zistili mestskí policajti 20 porušení. Na telefonáty v ktorých volajúci poukazovali na prejavy rušenia nočného pokoja zasahovali v priebehu týždňa hliadky MsP 18 krát. Majitelia psov štatistiku mestskej polície doplnili o 36 nových zistení.
	Značne zastúpenou kategóriou porušovaní všeobecne záväzných nariadení boli opäť priestupky súvisiace s čistotou a poriadkom a takýchto porušení zistili a riešili jednotlivé hliadky 153. Na zásady ambulantného predaja a trhového poriadku nedbalo 13 tiežpredávajúcich. Z trávnatých plôch si miesto zaparkovania pre svojho štvorkolesového tátoša urobilo 75 motoristov.
	Jednotlivé stanice mestskej polície nahlásili počas týždňa na príslušné úrady 14 starých vozidiel ale aj šesť priestupkov, ktoré zistili pri vykonávaní kontrol medzi taxikármi. V pešej zóne bratislavského Starého Mesta zistili hliadky MsP 69 priestupkov.
	V stanovených záverečných hodinách svoje prevádzky nestihlo uzatvoriť 14 prevádzkarov. Zákon na ochranu nefajčiarov porušilo na zastávkach mestskej hromadnej dopravy 49 priestupcov a prípady obťažovania okoloidúcich žobrákmi sa vyskytli v 25 prípadoch. Alkoholické nápoje na verejných priestranstvách napriek zákazu ich konzumácie si doprialo 121 ľudí.
	Štatistika mestskej polície ďalej prezrádza, že najviac priestupkov a to 65 sa stalo na Námestí SNP. Blokovacie zriadenia na nesprávne parkujúce vozidlá nasadili mestskí policajti 580 krát a po odtiahnuté vozidlá si do areálov odťahovacích služieb muselo zájsť 114 motoristov.